  Наталья Тетерина Эпидеми вакыт азьын Удмуртиын 220 сюрслэсь ятыр улӥсьёс грипплы пумит прививка пуктӥзы. 25-тӥ куарусёнлы тодэтъёсты Роспотребнадзорлэн элькунъя управлениезлэн пресс-службаез шараяз. Прививка пуктэмъёс пӧлын 90 сюрслэсь ятыр пиналъёс Эмчиос дунтэк вакцинаез дошкольникъёслы, школаосын, колледжъёсын, вузъёсын дышетскисьёслы, кӧто кышномуртъёслы, пенсионеръёслы, льготникъёслы но куд-ог ужъюртъёсын ужасьёслы пуктӥзы. Таяз арын арлыдоослы грипп пумит «Совигрипп» вакцинаез пукто, пиналъёслы – «Совигрипп» но «Ультрикс» вакцинаосты Кылем калык грипплэсь прививка коньдон тырыса улон интыя эмъюртын яке Иммунопрофилактикая консультативной элькун центрын (Труда урам, 17а юрт) пуктыны быгатэ. Управление чакламъя, кынман висёнъёс паськыт вӧлмыны кутскытозь улосвылын 680 сюрс адямилы прививка пуктозы, со вань улӥсьёслэсь 45 процентэз. Тегъёс: Удмуртия грипп Тазалык тазалыкезутён  